Document ID: /fineweb-2-swissfilter-quality_10-filterrobots/filtered/07737.jsonl.gz/699

Praefatio
Die XXIo mensis Maii anno MCMLXXXVIIIo collegae Rumorem Varium edentes sessiunculam nostram annuam Turici non ut prioribus annis in aedibus AKADis, sed ad decimum diem Rumoris Varii natalem celebrandum in caupona, cui nomen est "Waag", habuimus.
Udalricus Aeschlimann munus disponendarum symbolarum, quae Rumori Vario, ut publicentur, a legentibus mittuntur (et ut speramus — futuris quoque temporibus mittentur!) ineunte mense Iulio huius anni consocio Danieli Weissmann mandabit;